ร้านเตี๋ยวเรือคุณน้ำตั้งอยู่ด้านล่างตึกพหลเพลส ข้างล่างร้านวัตสัน ภายในตกแต่งด้วยโทนสีน้ำตาล งานไม้ ตามแนวร้านก๋วยเตี๋ยวเรือทั่วไป ร้านนี้คนเยอะตลอด แต่ไม่ถึงกับไม่มีที่นั่ง

เมนูที่สั่งวันนี้ เส้นเล็กน้ำตกหมู - รสชาติจัดจ้านใช้ได้ คือไม่ต้องปรุงก็อร่อยแล้ว ออกจะเผ็ดเปรี้ยวนิดนึง สำหรับคนทานเผ็ดอย่างเราเลยชอบ แต่คนที่ไม่ทานเผ็ดมาก ควรชิมก่อนปรุง 

เมนูต่อไป คือเส้นเล็กหมูต้มยำ - รสชาติต้มยำไม่แซ่บอย่างที่คิด เทียบกับก๋วยเตี๋ยวเรือไม่ติด 

ทั้งสองเมนูย่างละ 40บาท ก๋วยเตี๋ยวเรือให้น้อยไปนิด ไม่อิ่มเลยต้องมาสั่งต้มยำเพิ่มซะงั้น

สรุปแล้วคือควรค่าแก่การไปลองชิม อร่อยมากสำหรับคนชอบอะไรแซ่บๆ